คณะแพทยศาสตร์ศิริราชพยาบาล ม.มหิดล จัดแสดง แสงสี ชุด “คิดถึงพ่อหลวง” ประสานบทเพลงพระราชนิพนธ์ “แผ่นดินของเรา”
ที่บริเวณศาลาศิริราช 100 ปี รพ. ศิริราช มีประชาชนมารอชม การแสดง แสง สี ชุด คิดถึงพ่อหลวง จัดโดยคณะแพทยศาสตร์ศิริราชพยาบาล ม.มหิดล เพื่อรำลึกถึงพระมหากรุณาธิคุณอย่างหาที่สุดมิได้ ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สอดประสานบทเพลงพระราชนิพนธ์ “แผ่นดินของเรา” โดยการแสดง แสง สี เริ่มขึ้นตั้งแต่เวลา 19.00 น.– 23.00 น. นางอารมจิต ฟองทอง ประชาชนที่มานั่งชม บอกด้วยความตื้นตันว่า ยังคงรำลึกถึงในหลวง ร.9 อยู่เสมอ สิ่งพระองค์ทำเพื่อประชาชนนั้น ทำให้เกิดประโยชน์แก่ประชาชนอย่างมากและประทับใจที่ได้มาชมในครั้งนี้ทั้งนี้ สามารถรับชมได้จากภายในโรงพยาบาลศิริราช ริมฝั่งแม่น้ำเจ้าพระยา และชมการถ่ายทอดสดผ่านทาง Facebook: Sirirajpr ได้จนถึงเวลา 23.00 น.